stanford-oval/wikipedia huggingface dataset:
Luonnollinen ehkäisy

Luonnollinen ehkäisy viittaa kokoelmaan erilaisia menetelmiä, joilla tunnistetaan kuukautiskierron hedelmällinen ajanjakso: munasolun irtoaminen, eli ovulaatio. Luonnollisessa ehkäisyssä voidaan harrastaa suojaamatonta yhdyntää hedelmällisen ajan ulkopuolella, kun taas hedelmällisenä aikana joko pidättäydytään sukupuolikontaktista, tai käytetään muita menetelmiä, esimerkiksi kondomia. Suomessa luonnollinen ehkäisy on hyvin heikosti tunnettu ehkäisymenetelmä.
Myös keskeytetty yhdyntä ja rytmimenetelmä katsotaan joskus luonnollisen ehkäisyn menetelmiksi, koska niissä ei käytetä ehkäisyvälineitä.
Luonnollisen ehkäisyn periaatteet

Raskaaksi tuleminen on mahdollista vain hyvin lyhyenä ajanjaksona jokaisessa kuukautiskierrossa. Keskimäärin noin 14 päivää ennen seuraavia kuukautisia tapahtuu ovulaatio, eli uusi munasolu irtoaa munasarjasta. Munasolu on hedelmöityskelpoinen vain noin 12–24 tuntia. Jos munasolu ei hedelmöity tänä ajanjaksona, ei raskaus ole mahdollinen ennen seuraavaa ovulaatiota.
Koska siittiöt elävät korkeintaan viisi vuorokautta, on kuukautiskierrossa noin kuuden vuorokauden ajanjakso, jolloin raskaaksi tuleminen on mahdollista. Kaksoisovulaatiossa toinen munasolu irtoaa korkeintaan 24 tuntia ensimmäisen jälkeen, sillä ovulaation jälkeen lisääntyvä keltarauhashormoni estää uusien munasolujen irtoamisen. Kaksiosovulaation huomioiden teoreettinen hedelmällinen aika kestää korkeintaan noin seitsemän vuorokautta.
Kahden laajasti siteeratun akateemisen tutkimuksen perusteella laajimpana hedelmällisenä jaksona pidettiin ovulaatiopäivää ja sitä edeltäviä viittä vuorokautta. Barrettin ja Marshallin tutkimuksessa oli mukana 241 brittipariskuntaa, ja Wilcoxin tutkimuksessa 221 pohjoisamerikkalaista naista.
Luonnollinen ehkäisy perustuu pidättäytymiseen suojaamattomasta sukupuolikontaktista kuukautiskierron hedelmällisena ajanjaksona.
Menetelmän tehokkuus riippuu valitusta kuukautiskierron vaiheen tarkkailumenetelmästä. Oikein käytettynä luonnollisen tehokkuus on samaa luokkaa kuin kondomin.
Luonnollinen ehkäisymenetelmän käyttö

Tärkeimmät osa-alueet luonnollisessa ehkäisyssä ovat:
Kehon aamulämpötilan tarkkailu
Valkovuodon määrän ja laadun tarkkailu
Kohdunkaulan asennon tarkkailu
Aamulämmön tarkkailu perustuu kuukautiskierron hormonitoiminnan todentamiseen. Alkukierrosta estrogeeni on vallitseva hormoni. Kun munasolu irtoaa, muuttuu follikkeli keltarauhaseksi, joka alkaa tuottaa progesteronia. Tämä hormoni nostaa kehon aamulämpöä muutamalla celsiusasteen kymmenyksellä. Peruslämpö nousee vasta kun munasolu on irronnut. Kierron hedelmällisin ajankohta on kuitenkin tässä vaiheessa ohitettu. Menetelmää ei siis voida käyttää kyseisen kierron hedelmällisen ajankohdan ennustamiseen.
Valkovuoto muuttuu ovulaatioajankohtana juoksevammaksi, läpikuultavaksi, kananmunan valkuaista muistuttavaksi. Valkovuodon muuttumista tarkkailemalla voidaan havaita lähestyvä ovulaatio, ja lämpötilamenetelmää käyttämällä todentaa ovulaation tapahtuminen.
Kohdunkaulan asennon ja kohdunsuulla tapahtuvien muutosten tarkkailu on kolmas menetelmä, jota käytetään täydentämään kahta edellä mainittua. Ovulaation lähellä kohdunkaula vetäytyy ylemmäs, avautuu hieman, ja tuntuu pehmeämmältä.
Luonnollisen ehkäisyn hyviä ja huonoja puolia

Luonnollinen ehkäisy ei suojaa sukupuolitaudeilta, joten se sopii vain vakituisessa yksiavioisessa suhteessa eläville.
Kehon merkkien tunnistamisen opetteleminen vaatii aikaa ja kärsivällisyyttä.
Luonnollisen ehkäisyn hyvänä puolena on sen hormonittomuus. Kaikille ehkäisypillerit tai muut hormonivalmisteet eivät sovi, tai ne aiheuttavat häiritseviä sivuvaikutuksia.
Aiheesta muualla

Perhesuunnittelusivujen luonnollisen ehkäisyn sivut
Kuukautiskierto
Mateo Flecha

Mateo Flecha voi tarkoittaa kahta eri henkilöä, molemmat espanjalaisia renessanssisäveltäjiä:
Mateo Flecha vanhempi (1481–1553)
Mateo Flecha nuorempi (1530–1604)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mateo Flecha”, voi hakea sivunnimihaulla, laajalla sivunnimihaulla tai tekstihaulla.
Matlock (Kanada)

Matlock on noin 200 asukkaan kylä Winnipegjärven länsirannalla Manitoban provinssissa Kanadassa. Se sijaitsee Provincial Highway 9 -maantien varrella noin 21 kilometriä pohjoiseen Selkirkistä ja noin 20 kilometriä etelään Gimlistä. Yhdessä Ponemahin ja Whytewoldin kanssa se muodostaa Dunnottar-nimisen alueen.
Mamadi Baldé

Mamadi Baldé (s. 15. elokuuta 1978 Bissau) on puolustajana pelaava guineabissaulainen jalkapalloilija. Hänen seuransa on ollut vuodesta 2012 portugalilainen Moura AC. Aiemmin hän on pelannut Sporting Clube de Bissaussa (1998–1999), Associação Beneditensessä (1999–2001), CD Fátimassa (2001–2003 ja 2009–2010), CD Feirensessä (2003–2009), CD Pinhalnovensessa (2010), Sport Benfica e Castelo Brancossa (2011) ja SC Praiensessa (2011–2012).
Baldé on edustanut kansainvälisesti Guinea-Bissaun jalkapallomaajoukkuetta.
Käännös suomeksi
Madison Beer

| Madison Beer |
| --- | --- |
 Madison vuonna 2019 iHeartRadio Music Awards gaalassa
Henkilötiedot
Koko nimi:  Madison Elle Beer
Syntynyt: 5. maaliskuuta 1999 New York (ikä 25)
Muusikko
Taiteilijanimi:  Madison Beer
Aktiivisena:  2012–
Tyylilajit:  R&B, pop
Levy-yhtiöt:  Island Records, First Access Entertainment ja Epic Records 
Aiheesta muualla
www.madisonbeer.com
  [ Muokkaa Wikidatassa ] [ ohje ]  
Madison Elle Beer (s. 5. maaliskuuta 1999) on yhdysvaltalainen laulaja. Hän allekirjoitti vuonna 2019 levytyssopimuksen Epic Recordsin kanssa ja hänen ensimmäinen albuminsa Life Support julkaistiin helmikuussa 2021.
Varhainen elämä

Madison Beer on syntynyt 5. maaliskuuta 1999 juutalaiseen perheeseen Jerichossa, New Yorkissa. Hänen isänsä Robert Beer on kotiurakoitsija ja äitinsä Tracie Beer sisustussuunnittelija. Hänellä on nuorempi veli nimeltä Ryder, jonka bar mitsvaa juhlittiin vuonna 2012.
Ura > 2012–2016: Uran alku

Madison Beer aloitti uransa tekemällä kuuluisista kappaleista cover-versioita vuonna 2012. Ne saivat Justin Bieberin huomion ja hän jakoi omalla Twitter-sivullaan linkin Madisonin tekemän coverin Etta Jamesin kappaleesta ”At Last”. Bieber kehui häntä ja sanoi, että hänestä tulisi tähti. Tämä teki Beeristä maailmanlaajuisesti tunnetun. Madison julkaisi 2013 vuonna ensimmäisen singlensä ”Melodies” ja sen musiikkivideon vierailijana oli Justin Bieber. Beer julkaisi vuonna 2014 toisen singlensä nimeltään ”Unbreakable”. Vuonna 2015 Madison julkaisi kolmannen kappaleensa ”All For Love”, jossa oli mukana amerikkalainen duo Jack & Jack.
Ura > 2017– As She Pleases ja Life Support

Beer julkaisi ensimmäisen EP-levyn vuonna 2018 nimeltä ”As She Pleases”. Siihen kuuluu 7 kappaletta, josta ”Dead”, ”Say It to My Face” ja ”Home with You” julkaistiin singleinä ennen levyn julkaisua. Beer oli marraskuussa 2018 julkaistussa Riot Gamesin  kappaleessa ”Pop/Stars”. Kappaletta käytettiin tunnarina League of Legends nimisessä pelissä kohti vuoden 2018 loppua. Beer julkaisi 9. marraskuuta 2018 kappaleen nimeltä ”Hurts Like Hell”, jossa oli mukana amerikkalainen räppäri Offset.
Vuoden 2019 toukokuussa Beer julkaisi singlen ”Dear Society”. Beer ilmoitti vuonna 2019, että hän on allekirjoittanut Epic Recordsin kanssa levytyssopimuksen. Tammikuussa 2020 Beer julkaisi ensimmäisen singlen ”Good in Goodbye” tulevalle albumille nimeltä Life Support. Albumi julkaistiin 26. helmikuuta 2021.
Diskografia > Studioalbumit

Life Support (Epic Records,  2021)
Diskografia > EP:t

As She Pleases (First Access Entertainment,  2018)
Käännös suomeksi
Malesialainen keittiö

Malesialainen keittiö
Vierekkäin elävät malaijit, kiinalaiset ja intialaiset ovat kaikki antaneet oman osansa malesialaiseen keittiöön. Ruoissa käytetään muun muassa kiinalaisia raaka-aineita, kuten riisivermiselliä (hor fun) tai suolaista soijapapumaustetta (taucheo). Merkittävä esimerkki kahden kulinaarisen perinteen yhdistymisestä on myös nonyalaisten ruokakulttuuri. Nonyat ovat Perakansalmen lähituntumassa asuvia – kiinalaisten maahanmuuttajien ja malaijinaisten seka-avioliitoista syntyneitä kiinalaisia, jotka ovat ylpeitä keittotaidostaan. Nonyat ovat luoneet monia perinneherkkuja, erityisesti kakkuja ja muita jälkiruokia.
Ruoka malaijikodissa syödään sormin lautaselta tai joskus banaaninlehdeltä. Arkiruoat ovat yksinkertaisia: iso kulho riisiä, pari curryruokalajia, hieman kasviksia ja erilaisia lisäkkeitä (sambal). Malaijikeittiö on saanut vaikutteita Indonesiasta, Intiasta ja Kiinasta mutta on silti hyvin omintakeinen. Chilejä käytetään hyvin runsaasti. Malesian länsirannikolla Portugalin entisessä siirtokunnassa Malakassa keittiö on eurooppalaistunut.
Malaijit valmistavat ruoan yksinkertaisin menetelmin; curryt haudutetaan savi- tai alumiinipadassa, jossa on pyöreä pohja ja päällä pieni aukko. Nykyään tosiaan tavallinen kasari on yleistynyt monin paikoin. Kiinalaista keittiötä Malesiassa edustavat pikapaistetut ja höyrykypsennetyt ruoat. Suosittuja ovat muun muassa monet nuudeli- ja riisiruokalajit.
Aiheesta muualla

Kuvia tai muita tiedostoja aiheesta Malesialainen keittiö Wikimedia Commonsissa
Marcus Brown

| Marcus Brown |
| --- | --- |

Henkilötiedot
Koko nimi:  Marcus James Brown
Syntynyt: 3. huhtikuuta 1974 (ikä 50) West Memphis, Yhdysvallat
Kansalaisuus:   Yhdysvallat
Koripalloilija
Pituus:  193 cm
Paino:  91 kg
Nyk. joukkue:   BC Žalgiris
Sarja:  Euroliiga Liettuan koripalloliiga
NBA-varaus:  46. varaus 1996 Portland Trail Blazers
Pelaajaura
Seurajoukkueet
1996–1997 1998 1999 1999–2000 2000–2001 2001–2003 2003–2005 2005–2007 2007–2008 2008–2009 2009–:   Portland Trail Blazers  Élan Béarnais Pau-Orthez  Detroit Pistons  CSP Limoges  Benetton Treviso  Efes Pilsen SK  TsSKA Moskova  Unicaja Málaga  BC Žalgiris  Maccabi Tel Aviv BC  BC Žalgiris
Marcus James Brown (s. 3. huhtikuuta 1974 West Memphis) on yhdysvaltalainen koripalloilija, joka edustaa nykyisin BC Žalgirista. Hän on eniten pisteitä Euroliigassa tehnyt pelaaja.
Ura

Brown pelasi yliopistokoripalloa Murrayn yliopistossa vuosina 1992–1996. Viimeisenä opiskeluvuotenaan hän teki 26,4 pistettä ottelua kohden ja hänet varattiin vuoden 1996 NBA:n varaustilaisuudessa 46. pelaajana. Brown pelasi Detroit Pistonsin paidassa kauden 1996–1997 tehden 3,9 pisteen keskiarvot, mutta elokuussa 1997 hänet vapautettiin seurasta. Brown jatkoi koripalloa vasta maaliskuussa 1998, jolloin hän siirtyi ranskalaiseen Élan Béarnais Pau-Ortheziin. Syyskuussa 1997 hän siirtyi Vancouver Grizzliesiin, mutta joutui lähtemään seurasta jo tammikuussa ennen yhtään peliä. Vielä kaudella 1999–2000 Brown yritti päästä viimeisen kerran NBA:han, mutta joutui lähtemään Detroit Pistonsista pelattuaan joukkueessa kuusi ottelua. Joulukuussa 1999 Brown siirtyi takaisin Ranskaan, CSP Limogesiin, jossa hän pelasi loppukauden. Seuran paidassa hän voitti muun muassa Korać Cupin ja Ranskan mestaruuden.
Kaudeksi 2000–2001 hän siirtyi Benetton Trevisoon, jonka paidassa hän pelasi ensimmäistä kertaa Euroliigaa 19,9 pisteen keskiarvolla. Seuraavat kaksi kautta Brown pelasi Efes Pilsenissä voittaen kaksi kertaa maan mestaruuden. Vuonna 2003 Brown siirtyi TsSKA Moskovaan miljoonasopimuksella. Samalla hänestä tuli yksi parhaiten palkatuimmista yhdysvaltalaispelaajista Euroopassa. TsSKA:n paidassa hän voitti niin ikään kaksi maan mestaruutta. Vuonna 2005 Brown siirtyi Unicaja Málagaan, jossa hän voitti ensimmäisellä kaudellaan Espanjan mestaruuden. Brown pelasi seurassa vielä toisen kauden ennen siirtymistään BC Žalgirisiin. Hän edusti seuraa yhden kauden ajan, kunnes hänet myytiin lainalle Maccabi Tel Aviviin. Kaudeksi 2009–2010 Brown teki paluun Žalgirisiin.
Aiheesta muualla

Euroliigan pelaajaprofiili (englanniksi)
Lega Basket Serie A:n pelaajaprofiili (Arkistoitu – Internet Archive) (italiaksi)
Marjo Kuronen

Marjo Leena Anneli Kuronen (s. 1960) on suomalainen yhteiskuntatieteilijä, joka on toiminut sosiaalityön professorina Jyväskylän yliopistossa vuodesta 2014 lähtien. Vuodesta 2019 lähtien hän on ollut myös Jyväskylän yliopiston yhteiskuntatieteiden ja filosofian laitoksen johtaja. Lisäksi hän on sosiaalityön dosentti Tampereen yliopistossa.
Kuronen valmistui yhteiskuntatieteiden maisteriksi Tampereen yliopistossa vuonna 1989 ja väitteli tohtoriksi Stirlingin yliopistossa vuonna 1999. Hän kertoo yhdistävänsä tutkimustyössään sosiaalityön tutkimuksen ja feministisen tutkimuksen.
Julkaisut

Marjo Kuronen: The social organisation of motherhood: Advice giving in maternity and child health care in Scotland and Finland (väitöskirja). Stirlingin yliopisto 1999. Saatavilla internetissä
Jorma Hänninen ja Marjo Kuronen (toim.): Menneen ja tulevan muistot: kertomuksia opiskelusta ja sosiaalityöstä. Jyväskylän yliopisto 2001.
Riitta Granfelt, Marjo Kuronen, Leo Nyqvist ja Päivi Petrelius (toim.): Sukupuoli ja sosiaalityö. PS-Kustannus 2004.
Riitta Haverinen, Marjo Kuronen ja Tarja Pösö (toim.): Sosiaalihuollon tila ja tulevaisuus. Vastapaino 2014.
Dagmar Kutsar ja Marjo Kuronen (toim.): Local welfare policy making in European cities. Springer 2015.
Kirsi-Maria Hytönen, Antti Malinen, Paula Salenius, Janne Haikari, Pirjo Markkola, Marjo Kuronen ja Johanna Koivisto: Lastensuojelun sijaishuollon epäkohdat ja lasten kaltoinkohtelu 1937–1983. Sosiaali- ja terveysministeriö 2016. Saatavilla internetissä
Marjo Kuronen, Elina Virokannas ja Ulla Salovaara (toim.): Women, Vulnerabilities and Welfare Service Systems. Routledge 2020.
Mama šč!

|  Mama ŠČ! |
| --- | --- |

Kappaleen tiedot
Esittäjä(t):  Let 3
Levy-yhtiö:  Dallas Records
Kesto:  2:35
Julkaistu:  20. tammikuuta 2023
Säveltäjä(t):  Damir Martinović Zoran Prodanović
Sanoittaja(t):  Damir Martinović
Euroviisutiedot
Vuosi:  2023
Maa:  Kroatia
Kieli:  kroatia
Sijoitus:  13.
Pisteet:  123
Sijoitus semifinaalissa:  8.
Pisteet semifinaalissa:  76
Sanat:  sanoitus
Video:  videolinkki
Aikajärjestys
 ◄ ”Guilty Pleasure” (2022) 
 ”Rim tim tagi dim” (2024) ► 
Mama ŠČ! (suom. Äiti, hys!) on kroatialaisen Let 3 -yhtyeen kappale. He edustivat Kroatiaa Eurovision laulukilpailussa 2023 Liverpoolissa voitettuaan Kroatian euroviisukarsinnan. Kappale kilpaili Euroviisujen finaalissa, jossa se sai 123 pistettä ja sijoittui kolmanneksitoista.
Maorinpihkatippio

| Maorinpihkatippio |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Cupressales
Heimo::  Podokarpuskasvit Podocarpaceae
Suku::  Pihkatippiot Dacrydium
Laji::  cupressinum
Kaksiosainen nimi
 Dacrydium cupressinum  Sol. ex G.Forst. 
 Maorinpihkatippion levinneisyys Uudessa-Seelannissa.
Katso myös
   Maorinpihkatippio Wikispeciesissä   Maorinpihkatippio Commonsissa 
Infobox OKNimi-testi OKIUCN-testi OK: 
Maorinpihkatippio (Dacrydium cupressinum) on suuri, ainavihanta havupuu. Puu on endeeminen Uudessa-Seelannissa. Taksonomisesti se kuuluu eteläisen pallonpuoliskon podokarpuskasveihin. Maorit käyttävät siitä nimeä rimu.
Levinneisyys

Maorinpihkatippiota esiintyy koko Uuden-Seelannin alueella, Pohjois- ja Eteläsaarella sekä Stewartinsaarella. Lukumääräisesti puuta kasvaa eniten Eteläsaaren länsirannikolla, mutta suurimmat puut löytyvät yleensä Pohjoissaarelta Taupon läheisistä metsistä.
Ulkonäkö ja koko

Maorinpihkatippio on hitaasti kasvava puu, joka voi saavuttaa jopa 50 metrin pituuden, joskin luonnossa puut kasvavat yleensä 20–35 metrin pituisiksi. Tyypillisesti puu kasvaa viileänlauhkeissa sademetsissä. Yksittäisistä, jopa 61 metrin pituisista, puista on maininta historiasta Pohjoissaaren kansallispuistosta, mutta sittemmin nämä pitkät puut ovat tuhoutuneet. Puu elää noin 800–900 vuoden ikäiseksi. Maorinpihkatippion suora runko on yleensä noin 1,5 metriä halkaisijaltaan.
Lehtiasento on kierteinen.
Siementen kypsymisaika vie 15 kuukautta pölytyksen jälkeen. Kypsä käpy on punertava, hedelmää muistuttava, 6–10 mm pituinen ja sisältää yleensä yhden siemenen. Siemeniä levittävät käpyjä syövät linnut, sillä siemenet kulkeutuvat lintujen ruoansulatuselimistön läpi vahingoittumattomina. Maorinpihkatippion kävyt ovat tärkeä osa ruokavaliosta joillekin linnuille, erityisesti Kakapoille, joiden lisääntymissykli yhdistyy puun käpytuotantosykliin.
Pohjois-Korea kesäolympialaisissa 2016

Pohjoiskorealaisia urheilijoita Rion olympiakylässä.
Pohjois-Korea osallistui kesäolympialaisiin 2016. Sitä edusti 31 urheilijaa yhdeksässä lajissa. Joukkueen lipunkantajana avajaisissa toimi painonnostaja Choe Jon-wi. Pohjoiskorealaiset urheilijat saavuttivat kaksi kulta-, kolme hopea- ja kaksi pronssimitalia. Mitaleista neljä tuli painonnostossa. Mitalitaulukossa se oli sijalla 34.
Mitalistit

1 Kultaa – Rim Jong-sim – Painonnosto, naiset 75 kg

1 Kultaa – Ri Se-gwang – Voimistelu, miesten hyppy

2 Hopeaa – Om Yun-chol – Painonnosto, miehet 56 kg

2 Hopeaa – Choe Hyo-sim – Painonnosto, naiset 63 kg

2 Hopeaa – Kim Kuk-hyang – Painonnosto, naiset yli 75 kg

3 Pronssia – Kim Song-guk – Ammunta, miesten 50 m pistooli

3 Pronssia – Kim Song-i – Pöytätennis, naisten kaksinpeli
Joukkue > Ammunta

Ammuntaan osallistui neljä pohjoiskorealaista urheilijaa. Kim Song-guk toi ainoan mitalin 50 metrin pistoolista, kun hän oli kolmas. Kim osallistui myös 10 metrin ilmapistooliin kilpailuun, mutta oli tässä karsinnan 17. eikä päässyt loppukilpailuun. Kim Jong-su osallistui myös miesten 10 metrin ilmapistooliin ja 50 metrin pistooliin oltuaan 10 metrillä karsinnan 27. ja 50 metrillä 24. Naisissa Jo Yong-suk kilpaili 10 metrin ilmapistoolissa ja 25 m pistoolissa. 10 metrillä hän oli karsinnan 12. ja 25 metrillä hän pääsi välieriin. Hänen lopullinen sijoituksensa 25 metrin pistoolissa oli 7. Pak Yong-hui kilpaili naisten trapissa. Hän oli karsintojen 12. tuloksella 65.
| Urheilija | Laji | Peruskilpailu> Tulos | Peruskilpailu> Sijoitus | Loppukilpailu> Tulos | Loppukilpailu> Sijoitus |
| --- | --- | --- | --- | --- | --- |
| Kim Jong-su | Miesten 10 m ilmapistooli | 575 | 27. | — | — |
| Kim Song-guk | Miesten 10 m ilmapistooli | 577 | 17. | — | — |
| Kim Jong-su | Miesten 50 m pistooli | 548 | 24. | — | — |
| Kim Song-guk | Miesten 50 m pistooli | 557 | 5. | 172,8 | 3 Pronssia |
| Jo Yong-suk | Naisten 10 m ilmapistooli | 381 | 12. | — | — |
| Jo Yong-suk | Naisten 25 m pistooli | 582 | 6. | 12 | 7. |
| Pak Yong-hui | Naisten trap | 65 | 12. | — | — |
Joukkue > Jousiammunta

Pohjois-Koreasta osallistui yksi kilpailu jousiammuntaan, kun Kang Un-ju kilpaili naisten yksilökilpailussa. Kang oli sijoitusammuntojen 15. Ensimmäisellä kierroksella hän voitti brasilialaisen Sarah Nikitinin 6–0. Toisella kierroksella ruotsalainen Christine Bjerendal hävisi Kangille 6–2. Kolmannella kierroksella Kang hävisi eteläkorealaiselle tulevalle olympiavoittajalle Chang Hye-Jinille 6–2. Kangin lopullinen sijoitus oli 9.
Joukkue > Judo

Pohjois-Koreasta osallistui kolme urheilijaa judoon. Ainoa miesjudoka oli Hong Kuk-hyon, joka kilpaili miesten alle 73 kg sarjassa. Hong hävisi ensimmäisellä kierroksella ranskalaiselle Pierre Dupratille. Naisissa Kim Sol-mi kilpaili naisten alle 48 kg sarjassa, jossa hävisi ensimmäisellä kierroksella venäläiselle Irina Dolgovalle. Myös kolmas judoka Sol Kyong, joka kilpaili alle 78 kg sarjassa, hävisi ensimmäisellä kierroksella.
Joukkue > Paini

Painissa Pohjois-Korealla oli neljä urheilijaa. Ainoa kreikkalais-roomalainen painija oli Yun Won-chol, joka kilpaili alle 59 kg sarjassa. Yunin ei tarvinnut otella ensimmäisellä kierroksella ja toisella kierroksella hän voitti egyptiläisen Haithem Mahmoud. Puolivälierissä Yun hävisi uzbekistanilaiselle Elmurat Tasmuradov. Yunin lopullinen sijoitus oli 10. Vapaapainissa Yang Kyong-Il kilpaili miesten alle 57 kg sarjassa. Yang hävisi ensimmäisen ottelunsa japanilaiselle Rei Higuchille. Yang kuitenkin pääsi keräilyeriin, jossa voitti ensimmäisen ottelunsa, mutta hävisi toisessa ottelussa kuubalaiselle Yowlys Bonnelle. Yangin sijoitus oli 8. Naisissa Kim Hyon-gyong kilpaili alle 48 kg sarjassa ja Jong Myong-suk alle 53 kg sarjassa. Kim hävisi ensimmäisen ottelunsa venäläiselle Milana Dadashevalle, minkä jälkeen hänen lopullinen sijoituksensa oli 13. Jong voitti kaksi ensimmäistä otteluaan, mutta puolivälierissä yhdysvaltalainen, sarjan lopulta voittanut, Helen Maroulis voitti Jongin. Keräilyerien toisella kierroksella kiinalainen Zhong Xuechun voitti Jongin. Jongin lopullinen sijoitus oli 7.
Joukkue > Painonnosto

Painonnostoon osallistui seitsemän pohjoiskorealaista urheilijaa. Maa saavutti painonnostossa neljä mitalia, joista yksi oli kultainen ja loput hopeaa. Pohjois-Korea oli painonnoston neljänneksi menestynein maa.
Kultamitalin voitti Rim Jong-sim, joka kilpaili naisten alle 75 kg sarjassa. Hän sai tempauksessa tuloksen 121 kg ja työnnössä 153 kg voittaen toiseksi tulleen kilpailijan 16 kilogrammalla. Neljä vuotta aikaisemmin olympiakultaa voittanut Om Yun-chol oli miesten alle 56 kg sarjan toinen. Hän tempasi 134 kg ja työnsi 169 kg. Hän hävisi voittajalle yhteistuloksessa 4 kg. Naisten alle 63 kg Choe Hyo-sim oli toinen yhteistuloksella 248 kg (tempaus 105 kg, työntö 143 kg) häviten voittajalle 14 kg. Myös Kim Kuk-hyang saavutti hopeaa naisten yli 75 kg. Hänen yhteistuloksensa oli 306 kg (tempaus 131 kg, työntö 175 kg), joka oli yhden kilogramman vähemmän kuin voittajan tulos. Muut painonnostajat olivat Kim Myong-hyok, joka jäi ilman tulosta työnnössä eikä saanut sijoitusta miesten alle 69 kg sarjassa. Samassa sarjassa Kwon Yong-gwang oli 13. Miesten alle 77 kg Choe Jon-wi oli kahdeksas.
| Urheilija | Painoluokka | Tempaus> Tulos | Tempaus> Sija | Työntö> Tulos | Työntö> Sija | Yhteistulos | Sijoitus |
| --- | --- | --- | --- | --- | --- | --- | --- |
| Om Yun-chol | Miesten 56 kg | 134 kg | 2. | 169 kg | 2. | 303 kg | 2 Hopeaa |
| Kim Myong-hyok | Miesten 69 kg | 157 kg | 3. | Ei tulosta | Ei sijoitusta | Ei tulosta | Ei sijoitusta |
| Kwon Yong-gwang | Miesten 69 kg | 137 kg | 15. | 176 kg | 10. | 313 kg | 13. |
| Choe Jon-wi | Miesten 77 kg | 153 kg | 9. | 190 kg | 8. | 343 kg | 8. |
| Choe Hyo-sim | Naisten 63 kg | 105 kg | 4. | 143 kg | 2. | 248 kg | 2 Hopeaa |
| Rim Jong-sim | Naisten alle 75 kg | 121 kg | 1. | 153 kg | 1. | 274 kg | 1 Kultaa  |
| Kim Kuk-hyang | Naisten yli 75 kg | 131 kg | 1. | 175 kg | 2. | 306 kg | 2 Hopeaa |
Joukkue > Pöytätennis

Pohjois-Koreasta osallistui kolme urheilijaa pöytätennikseen. Kim Song-i ja Ri Myong-sun pelasivat naisten kaksinpelissä. Yhdessä Ri Mi-gongin kanssa he osallistuivat myös joukkuekilpailuun. Kim Song-i oli kaksinpelin kolmas voitettuaan pronssiottelussa japanilaisen Ai Fukuhara. Ri Myong-sun hävisi neljännellä kierroksella Fukuharalle. Hänen lopullinen sijoitus oli 9. Joukkuekilpailussa Pohjois-Korea voitti ensimmäisellä kierroksella Australian. Puolivälierissä Kiina oli parempi 3–0. Joukkuekilpailun lopullinen sijoitus oli 5.
Joukkue > Uimahypyt

Uimahypyissä Pohjois-Korealla oli kaksi edustajaa naisten 10 metrin kerroshyppyjen yksilökilpailussa sekä yksi pari naisten 10 metrin kerroshypyn parikilpailussa. Yksilökilpailussa Kim Kuk-Hyang oli karsintojen 25. eikä päässyt jatkoon. Kim Un-hyang oli yksilökilpailun karsinnan 18., joka takasi paikan välieriin. Välierissä hän oli viides ja loppukilpailussa hän sijoittui sijalle 7. Kim Kuk-hyang kilpaili parikilpailussa Kim Mi-raen kanssa. He sijoittuivat neljänneksi.
Joukkue > Voimistelu

Telinevoimistelussa Pohjois-Korealla oli kaksi edustajaa. Miehissä Ri Se-gwang voitti miesten hevosen kilpailun pistein 15,691. Naisissa Hong Un-jong kilpaili permannolla, jossa oli karsinnan 71. sekä hevosella, jossa oli karsinnan toinen. Loppukilpailussa hän oli kuudes pistein 14,900.